Թուրք փոխվարչապետի այս վերջին խոսքերում կարծես մի քիչ էլ խանդ կա: Հայաստանում վերջերս տեղի ունեցած իրադարձությունները աշխարհը գովեստով ընդունեց, իսկ երկու տարի առաջ Թուրքիայում կատարվածը միայն նրա որոշ քաղաքացիների հիացմունքը շարժեց: Սակայն դրանից հետո շարունակ երկարաձգվող արտակարգ դրությունն ու հազարներով ձերբակալությունները միայն լարում են ներքին իրավիճակը: Ու հիմա, արտակարգ դրության պայմաններում արտահերթ ընտրությունների գնացող Թուրքիայի իշխանությունները երազում են, որ Եվրամիությունն իրենց ընդունի այնպիսին, ինչպիսին կան: Նրանք համոզված են, որ իրենք ավելի լավն են, քան բոլոր եվրոպացիները միասին վերցրած: Չէ՞ որ միայն իրենք կարող են ասել` երանի ինձ, որ թուրք եմ: